NX58H9500WS in Stainless Steel by Samsung in Van Nuys, CA - 5.8 cu. ft. Slide-In Gas Range with True Convection
Stainless Steel (NX58H9500WS) Fingerprint Resistant Black Stainless Steel (NX58K9500WG) De Kock het glo doodsdreigemente ontvang | Maroela Media
Verskeie koerante het Sondag berig oor die vrylating van Eugene de Kock en gespekuleer oor waar hy hom nou bevind.
“Ons het alles deeglik beplan. Hy kom in vir ŉ soft landing,” het Piet Croucamp, politieke ontleder, aan die City Press gesê. Volgens Croucamp het hulle reeds vir De Kock ŉ werk gekry.
ŉ Anonieme bron by die Kgosi Mampuru-gevangenis het aan die koerant gesê De Kock is reeds uit die tronk. Die departement van korrektiewe dienste het Sondag alle navrae na die departement van justisie verwys maar laasgenoemde was nie vir kommentaar beskikbaar nie.
Michael Masutha, minister van korrektiewe dienste en justisie, het Vrydag aangekondig dat De Kock op parool vrygelaat gaan word. Masutha het tydens die aankondiging gesê De Kock het versoek dat geen besonderhede oor sy vrylating bekend gemaak word nie.
Die Sunday Independent het intussen berig dat De Kock doodsdreigemente ontvang het en dat hy na ŉ huis vir veilige bewaring geneem is. Anonieme bronne het aan die koerant gesê die dreigemente is deur verregse organisasies gemaak wat glo bang is De Kock gaan mense identifiseer wat glo ook betrokke was by apartheidsmoorde.
Die Sunday Times het berig dat Namibië se Swapo De Kock in die tronk besoek het en aangebied het dat hy op ŉ geïsoleerde stuk grond in die Okavango kan bly. Dié aanbod is glo ook genoem in die verslag wat ingedien is vir sy paroolaansoek.
En toe verander ‘praaim ewil’ sommer tjop-tjop in ‘n held wat al sy ou pelle se aandadigheid gaan bekendstel.
Piet Bandana het seker sy broek so ’n bietjie natgemaak toe die minister vir hom en De Kock die ja-woord gegee het.
Ek dink die storie dat verregse groepe doodsdreigemente teen De Kock gemaak het is sommer ‘n klomp twak. As mense hom wil aanval gaan hulle tweede kom. Ek het daardie ou tydens grensdiens in Suidwes raakgeloop, ‘n Mens neuk nie met hom nie.
Geniet jou tyd buite jy was nie n slapgat om wat jy verkeerd gedoen het vir ander en vir die ou klomp np voet soeners te staan nie jy is n hero soos jy is Staan Sterk
Alhoewel ek glo dat Eugene nooit weer iemand sal uithaal nie, glo ek egter dat ‘n paar hoe polisie offisiere nie met hulle deure oopslaap nie. Die ou boere siekte van verraaier generals is weer bewys. Maar hulle dag kom.